da fr de en da de da da nn da da da da da en da da da sv da da da pl da id da da da de da de da da nn da da da da da en da da da sv da da da pl da id da da da de fr de en da da da da da da da da da da fr da da da da da da da sv cs de en en da fr ro war eu id da fr da da ca en fr da da
Museerne har fået ny forperson - Organisationen Danske Museer - ODM
Museerne har fået ny forperson
Museernes brancheorganisation, Organisationen Danske Museer (ODM), har fået ny forperson: Claus Kjeld Jensen, som er direktør for Vardemuseerne og i forvejen mangeårigt medlem af ODM’s bestyrelse.
Claus Kjeld Jensen, direktør Vardemuseerne, er ny forperson i ODM
Valget sker efter, at den hidtidige forperson, Flemming Just, på ODM’s generalforsamling i april efter fem år på posten valgte at træde tilbage og hellige sig sit virke som direktør for Sydvestjyske Museer.
Claus Kjeld Jensen er ph.d. i forhistorisk arkæologi fra Aarhus Universitet og har de sidste 15 år været direktør for Vardemuseerne, der blandt andet står bag Tirpitz og det nye museum FLUGT – Refugee Museum of Denmark, der åbner til sommer. Foruden den nye formandspost i ODM er han også formand for Konserveringscentret i Vejle og NAPA – Nordens Institut i Grønland. Claus er 55 år og gift med Mette Bjerrum Jensen, direktør for Ringkøbing-Skjern Museum.
I ODM har han i mange år været tilknyttet som suppleant i ODM’s bestyrelse, men træder nu altså ind som forperson.
Som ny næstforperson blev valgt Søren Bak-Jensen, direktør for Arbejdermuseet i København, mens Berit Anne Larsen, formidlingschef ved SMK, blev genvalgt til den anden post som næstforperson.
Den nye bestyrelse konstituerede sig den 2. maj.
Se den nye bestyrelse her
Bliv opdateret på aktuel museumspolitik, nyheder, debat, relevante puljer m.m.
Læs nyheder fra ODM
Tilmeld dig nyhedsbrevet ODM Nyt
Vartov, Farvergade 27D, 2. sal
IBAN: DK89 9056 4580815508
Mandag – fredag 9-15
Tilmeld dig et af vores nyhedsbreve her